Braaiboy wil nuwe rekord opstel en deel resepFoto: Facebook Gareth Daniell, beter bekend as Braaiboy, het op 17 April 2009 begin braai en het vir die afgelope ses en half jaar nog nie een dag se braai gemis nie. Party dae braai hy sommer twee keer. “Jy eet elke dag, ek eet elke dag, maar ék eet net lekkerder,” sê hy. Wat begin het as ŉ uitdaging deur sy vriende om elke dag vir ŉ jaar lank te braai, het toe sommer ’n patroon geword omdat hy dit so geniet het. Braaiboy sê hy braai en reis vir ŉ lewe. “Ek het ŉ paar sakeondernemings gehad, maar toe verkoop ek alles en besluit om te braai en die wêreld plat te reis.” Dié braaikoning het in 2013 ŉ rekord opgestel vir die langste braai van 62 uur, maar sy rekord is ongelukkig deur ŉ Amerikaner gebreek. Braaiboy sê hy gaan in Desember sy titel probeer terugwen en beplan om vir 100 uur aanhoudend te braai. Vir Erfenisdag môre gaan hy probeer om ŉ nuwe rekord op te stel deur 60 verskillende soorte vleis op een slag te braai. “ Dis 60 spesies, alles van krokodil tot bees, haas en skaap.” Vir Braaiboy gaan braai eintlik oor die tyd wat jy saam mense deurbring. “Ek eet veel eerder ŉ hoendervlerkie saam ŉ goeie vriend as wat ek alleen sit en biefstuk eet.” Braaiboy deel ook een van sy gunsteling-resepte: die sogenaamde braai-paai. Jy benodig ’n rooster wat jy op verskillende vasknypvlakke kan stel. Vir 6 tot 8 mense Besoek gerus Braaiboy se Facebook-blad vir meer besonderhede.